รองนายกรัฐมนตรีและรัฐมนตรีว่าการกระทรวงสาธารณสุข พร้อมส่งเสริมอุตสาหกรรมสุขภาพและความงาม ผลักดันเศรษฐกิจและการลงทุนภายในประเทศ
รองนายกรัฐมนตรีและรัฐมนตรีว่าการกระทรวงสาธารณสุข พร้อมส่งเสริมอุตสาหกรรมสุขภาพและความงาม ผลักดันเศรษฐกิจและการลงทุนภายในประเทศนายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยว่า ปัจจุบันกระทรวงฯ พร้อมให้ความร่วมมือกับอุตสาหกรรมทุกภาคส่วน แต่การลงนามในวันนี้เพื่อเป็นการสร้างความเชื่อมั่นให้ผู้ที่สนใจเข้ามาลงทุนและขยายการผลิตของผลิตภัณฑ์อาหารและยา ให้มีความมั่นใจมากขึ้น โดยหลังจากนี้ สำนักงานคณะกรรมการอาหารและยา(อย.) จะอำนวยความสะดวกในเรื่องของการสนับสนุนการอนุมัติกดระเบียบต่างๆ ให้เกิดความรวดเร็วมากยิ่งขึ้น เพื่อส่งเสริมผลิตภัณฑ์ของไทยให้เป็นที่ยอมรับจากต่างประเทศ อย่างไรก็ตามยอมรับว่าความร่วมมือครั้งนี้ เป็นครั้งแรกที่กระทรวงฯ จะขยับตัวจากการที่เป็นผู้ให้บริการทางการแพทย์อย่างเดียวหันมามีส่วนร่วมในการทำให้ภาคอุตสาหกรรมของไทยเติบโต ส่งผลให้ระบบเศรษฐกิจภายในประเทศดีขึ้น เพราะหากผลิตภัณฑ์ไทยเป็นที่ยอมรับก็จะสร้างความมั่นใจให้ทั้งผู้ผลิตและผู้บริโภคนายสุพันธุ์ มงคลสุธี ประธานสภาอุตสาหกรรมแห่งประเทศไทย เปิดเผยว่า ตนให้ความมั่นใจว่าผลิตภัณฑ์ที่ภาคอุตสาหกรรมไทยผลิต ส่วนใหญ่มีคุณภาพ สำหรับการลงนามความร่วมมือกับสำนักงาน อย. ครั้งนี้ ก็จะทำให้ผู้ใช้ผลิตภัณฑ์เกิดความมั่นใจมากขึ้น นอกจากนี้ยังยืนยันว่าผลิตภัณฑ์เครื่องสำอางของไทยมีการเติบโตมากที่สุดในภูมิภาคอาเซียนและเชื่อว่ามีการพัฒนาให้เป็นระบบมากยิ่งขึ้นก็จะช่วยสนับสนุนกลุ่มผู้ประกอบการ smes ต่อยอดไปจนขับเคลื่อนเศรษฐกิจไทยได้มากยิ่งขึ้น